section_heading: Životopis
paragraph_text: Ivan III. vladao je u nesretnom periodu za Etiopiju zvanom Zemene Mesafint (Doba prinčeva) kad je carstvo bila razjedinjeno beskonačnim unutrašnjim borbama. U njegovo vrijeme dva najveća rivala bili su ras Ali II. od Bedžemdera i dejazmač Vube Haile Marjam iz Pokrajine Semien. Tako da je Ivan III. za vrijeme svoje vladavine između 30. kolovoza 1840. i 1851. nekoliko puta skidan s prijestolja i zamijenjen svojim rođakom Sahle Dengelom. Prvi put je ga je s trona skinuo ras Ali II. u listopadu 1841. jer se tad htio prikazati kao prijatelj dejazmača Vube Haile Marjama. Zatim je nakratko ponovno vraćen na prijesto 1845., da bi potom bio ponovno skinut s trona 1850. i zamijenjen s nekim nepoznatim (to je predpostavka povjesničara E.A. Wallis Budgea dobrog poznavaoca etiopske povjesti).